b'\n_START_ARTICLE_\nLa\xc5\xa1ki poto\xc4\x8dni pi\xc5\xa1kur\n_START_SECTION_\nOpis\n_START_PARAGRAPH_\nLa\xc5\xa1ki poto\xc4\x8dni pi\xc5\xa1kur ni zajedavska vrsta, saj se odrasle \xc5\xbeivali ne hranijo. Zadr\xc5\xbeuje se v hladnih potokih in rekah s pe\xc5\xa1\xc4\x8deno podlago, v kateri se od 3 do 5 let skrivajo li\xc4\x8dinke, ki so obi\xc4\x8dajno kak\xc5\xa1en centimeter dalj\xc5\xa1e od odrasle \xc5\xbeivali in, ki se hranijo z algami in drobirjem, ki ga precejajo iz mulja. Po preobrazbi, ki traja od 1 do 2 meseca, se odrasle \xc5\xbeivali, ki zrastejo do 19\xc2\xa0cm v dol\xc5\xbeino, en poletni mesec drstijo. Samice v posebna gnezda, ki jih v prodnata tla izkoplje samec odlo\xc5\xbeijo okoli 2000 iker s premerom med 0,9 in 1,1\xc2\xa0mm, nato pa poginejo._NEWLINE_Li\xc4\x8dinke so podobne odraslim \xc5\xbeivalim. So ka\xc4\x8daste oblike in imajo na hrbtu dve lo\xc4\x8deni plavuti, ki se pri odraslih osebkih stikata. Druga hrbtna plavut prehaja v repno. Hrbet je sive barve, boki in trebuh pa so srebrnkaste barve. Pred drstjo postane hrbet modro \xc4\x8drne barve. Hrbtni plavuti sta rumenkaste barve, enake barve je tudi prisesek.'